Source: https://rovaniemi.cloudnc.fi/fi-FI/Toimielimet/Kylien_kehittaumlmisjaosto/Kokous_1732020/Oikaisuvaatimus_Ylakemijoen_aluelautakun(96900)
Timestamp: 2020-06-05 13:02:23+00:00
Document Index: 11923266

Matched Legal Cases: ['§ 44', '§ 28', '§ 53', '§ 44', '§ 24', '§ 28']

Oikaisuvaatimus Yläkemijoen aluelautakunnan avustuspäätöksestä / Auttin ulkoilureitin kunnostus | Rovaniemi
Oikaisuvaatimus Yläkemijoen aluelautakunnan avustuspäätöksestä / Auttin ulkoilureitin kunnostus
Yläkemijoen aluelautakunta, 9.11.2019
Aluelautakunta on päättänyt kokouksessaan 2.10.2019 § 44 käynnistää kehittämistukien jatkohaun.
Tukea on mahdollisuus myöntää rekisteröidyille kyläyhdistyksille yhteensä 12.000 euroa. Tämän lisäksi lautakunta linjasi maisemanhoitotoimenpiteisiin 1 000 euroa. Lisäksi kokouksessa käytiin keskustelu Yläkemijoen nuorten harrastusmahdollisuksien kehittämisestä.
Määräaikaan 25.10.2019 mennessä alueelta tuli kaksi hakemusta. Ohjeistuksen mukaisesti tuki myönnetään rekisteröidyille kyläyhdistyksille. Auttin seudun kylätominta ry hakee tukea ulkoilureitin kunnostustoimenpiteisiin. Lisäksi Yläkemijoen koulun oppilaskunta on jättänyt hakemuksen tapahtumien järjestelykuluista mm. tarjoilusta ja palkinnoista, retkikuljetuksista ja tarvikehankinnoista.
Aluelautakunta päättää myöntää liitteen mukaisesti Auttin seudun kylätoiminta ry:lle 5 000 euron avustuksen hakemuksen mukaisesti ulkoilureitin kunnostuskustannuksiin.Yläkemijoen koulun oppilaskunnalle myönnetään ohjeistuksesta poiketen 650 euron avustus välinehankintoihin, tukea ei myönnetä tapahtumajärjestelyihin ja hakemuksessa mainitut tarjoilu ja palkintokustannukset ovat aina tuen ulkopuolella. Yläkemijoen aluelautakunta on myöntänyt nuorisotoimelle 1 000 euron erillisen avustuksen kuljetuskustannuksiin, jotka käytetään yhteisen lasketteluretken järjestämiseen Rukalle, sekä Rovaniemen keskustaan eri tapahtumiin esim. urheiluopistolle. Tämän vuoksi oppilaskunnalle ei myönnetä erillistä 1 000 euron kuljetustukea.
Lisäksi lautakunta siirtää 6 000 euroa käytettäväksi maisemanhoitosuunnitelman toteuttamiseen. Tuki ohjataan Auttin seudun kylätoiminta ry:n tilille, josta se käytetään Yläkemijoki komiaksi maisemanhoitosuunnitelman päivittämiseen ja toteuttamiseen kaikille Yläkemijoen alueltautakunnan kylille.
Määrärahoista säästyvä 1 200 euroa siirretään käytettäväksi Alaounasjoelta (200 €) ja Ranuantieltä (1 000 €) saapuneiden kehittämishankkeiden toteuttamiseen.
Erkki Pääkkönen poistui esteellisenä Auttin Seudun Kylätoiminnan ry:n asian käsittelyn ja päätöksenteon ajaksi klo 9:59-10:00 (Hallintolaki § 28 kohta 5).
Yläkemijoen aluelautakunta päätti alueellisten palveluiden johtajan esityksen mukaisesti seuraavin lisäyksin:
Auttin Seudun Kylätoiminta ry:lle myönnetään määräraha sillä edellytyksellä, että hankkeelle on tarvittavat luvat.
Oppilaskunnalle määräraha myönnetään tarvikehankintoihin yleisestä kehittämismäärärahasta.
Oikaisuvaatimuksen tekijä ovat jättäneet oikaisuvaatimuksen Yläkemijoen aluelautakunnan 9.11.2019 § 53 tekemästä päätöksestä, jossa Autttin Seudun Kylätoiminta ry:lle myönnettiin 5 000 euron avustus Auttin ulkoilureitin kunnostuksen 1. vaiheeseen edellytyksellä, että hankkeelle on tarvittavat luvat. Lisäksi lautakunta myönsi yhdistykselle 6 000 euron avustuksen kaikkia Yläkemijoen kyliä koskevan Yläkemijoki komiaksi maisemanhoitosuunnitelman toteuttamiseen. Hakijat esittävät päätöksen kumoamista kaikilta osin lainvastaisena.
Yläkemijoen aluelautakunta myönsi muista aluelautakunnista poiketen kehittämisavustusten jatkohaun kokouksessaan 2.10.2019 § 44 ja samassa yhtedessä päätettiin, että avustusten jättöpäivä on 25.10.2019.
Autti Seudun kylätoiminta ry on jättänyt avustushakemuksen suoraan aluelautakunnan toimistoon määräaikana.
Muut aluelautakunnat päättivät asiasta 28.8.2019, joiden osalta avustukset tuli toimittaa 4.10.2019 mennessä. Yläkemijoen aluelautakunta ei ollut ko. kokouksessa päätösvaltainen, joten asian käsittely siirrettiin seuraavaan kokoukseen.
Rovaniemen maalaiskunnan kunnanhallitus on 28.10.1988 päätöksessään yksimieliesti hyväksynyt esityksen Auttin ulkoilureitin rakentamiesta. Samalla hyväksyttiin myös maanomistajien kanssa tehdyt ulkoilureitin käyttöoikeussopimukset. Valaistu ulkoilureitti on toteutettu Rovaniemen maalaiskunnan toimesta vuonna 1989.
Rovaniemen kaupunki on myynyt kiinteistön määräalan kauppakirjalla 31.8.2017 oikaisuvaatimuksen tekijälle. Kauppakirjan kohdassa 3 (Ostajan saamat tiedot) kohteesta on todettu mm., että "Ostaja on tutustunut kaupankohteseen, sen rajoihin ja alueeseen sekä kaavatilanteesen. Ostaja toteaa sen vastaavan siitä esitettyjä asiakirjoja ja annettuja tietoja. Ostaja ottaa kaupakohteen vastaan tässä kunnossa."
Kauppakirjan kohdassa 5 (Rasitteet ja rasitukset) on mainittu seuraavaa: "Kaupankohteeseen kohdistuu kiinteistörekisteriotteisiin merkityt rasitteet. Lisäksi kaupankohteeseen jää rasitteiksi valaistu kuntorata / latu, kulkuoikeus vuokra-alueelle *********), alueella olevat vesi-, viemäri- ja lämpöjohdot sekä sähköjohdot. Rasitteet edellä mainituille perustetaan määräalan lohkomistoimituksessa. Muilta osin kohde myydään rasiteista ja rasituksista vapaana."
Oikaisuvaatimuksen tekijä on jättänyt aluehallintovirastolle 9.11.2018 hallintopakkohakemuksen, jossa se on vaatinut Rovaniemen kaupunkia poistamaan hakijan nykyään omistamalle tilalle ********* rakennetun Auttin valaistun latupohjan rakenteet, ennallistamaan saaren ja palauttamaan joen virtaaman saaren ympäri. Aluehallintovirasto kuuli asiassa mm. Rovaniemen kaupunkia, Lapin ELY-keskusta, Kemijoki Oy:tä ja yhteisen maa-alueen ********* osakkaita. Hallintopakkopäätös nro 181/2019 on annettu 18.12.2019. Päätösratkaisussa Aluehallintovirasto hylkää penkereiden ja siltojen purkamista koskevat vaatimukset, saaren ennallistamisvaatimukset sekä vaatimukset joen virtaaman palauttamisesta saaren ympärille.
Sivistyslautakunta on päättänyt kokouksessaan 27.2.2020 § 24 käynnistää Auttin ulkoilureitin reittisuunnitelman laatimisen ja reittitoimituksen hakemisen. Toimituksen kustannuksista vastaa reitin pitäjä. Auttin Seudun Kylätoiminta ry on valmis hallinnoimaan reittiä ja pitämään sen päätösten edellyttämässä kunnossa sen jälkeen, kun ulkoilureittitoimitus on valmis.
Kaikilla aluelautakunta-alueilla käynnistettiin maisemanhoitosuunnitelmien laatiminen yhteistyössä Lapin ammattikorkeakoulun metsätalousinsinööriopiskelijoiden kanssa. Suunnitelmat toteutetaan 27 kylälle. Yläkemijoen alueella on toteutettu vuonna 2016 Yläkemijoki komiaksi maisemanhoitosuunnitelma, jossa ovat mukana kaikki Yläkemijoen alueen kylät (Tennilä, Viiri, Vanttauskoski, Pekkala, Juotas, Pirttikoski, Autti Pajulampi ja Vanttausjärvi). Hankkeessa Yläkemijoen maisemanhoitosuunnitelma päivitetään vastaamaan nykytilannetta ja sen toteuttamiseen varattiin 6 000 euron määräraha, jonka hallinnointi osoitettiin yksimielisellä päätöksellä Auttin Seudun Kylätoiminta ry:lle.
Erkki Pääkkönen ei osallistunut esteellisenä asian käsittelyyn (Hallintolaki § 28 kohta 5).
Hakijoille on toimitettu pyydetyt asiakirjat Julkisuuslain 14 §:n edellyttämän ajan puitteissa.
Oikaisuvaatimus on oheismateriaalina.
Kylien kehittämisjaosto toteaa, että Auttin Seudun Kylätoiminta ry:lle ei ole tilitetty myönnettyä 5 000 euron avustusta Auttin ulkoilureitin kunnostukseen. Asia otetaan uudelleen käsittelyyn siinä vaiheessa, kun laadittava reittisuunnitelma ja reittitoimitus sen mahdollistavat. Maisemanhoitosuunnitelman toteuttamiseen varattu 6 000 euron määrärahaa ei oikaisuvaatimuksesta johtuen ole myöskään tilitetty.
Kylien kehittämisjaosto toteaa, että oikaisuvaatimuksen tekijän oikaisuvaatimus ei aiheuta toimenpiteitä.